Kaset (album)

Kaset ialah album studio ke-15 kumpulan muzik KRU. Album ini dilancarkan pada 23 April 2025 dan mula dipasarkan pada 25 April 2025 melalui Sony Music Malaysia serta diedarkan oleh KRU Music Sdn. Bhd. Proses rakaman dijalankan pada tahun 2024, dan album ini menandakan kemunculan semula kumpulan tersebut selepas pembubaran rasmi pada 2018.

Album ini merupakan kerjasama pertama KRU dengan Sony Music Malaysia, setelah sekian lama bernaung di bawah EMI sebelum bergerak di bawah label sendiri, KRU Music. Album ini memuatkan sepuluh buah lagu yang sepenuhnya merupakan ciptaan KRU.

 Rujukan